b'\n_START_ARTICLE_\nErling R\xc3\xb8nneberg\n_START_SECTION_\nFamilie\n_START_PARAGRAPH_\nHans farfar var Joachim Holmboe R\xc3\xb8nneberg. Hans bror Joachim R\xc3\xb8nneberg gjorde tjeneste i kompani Linge.\n_START_SECTION_\nAndre verdenskrig\n_START_PARAGRAPH_\nI \xc3\x85lesund var han med p\xc3\xa5 \xc3\xa5 gi ut illegale aviser. Han dro til Storbritannia og ble oppl\xc3\xa6rt som radiotelegrafist i Secret Intelligence Service. I 1944 opprettet han SIS radiostasjonen Haga p\xc3\xa5 Torholmen nord for \xc3\x85lesund.\n_START_SECTION_\nEtter krigen\n_START_PARAGRAPH_\nI 1949 tok han eksamen i \xc3\xb8konomi fra Cambridge. Fra 1964 ble han Ski kommunes f\xc3\xb8rste r\xc3\xa5dmann. Denne stillingen hadde han i 27 \xc3\xa5r og la i denne perioden fram i alt 21 179 saker til politisk behandling i formannskap og kommunestyre. Dette var en ekspansiv periode for Ski kommune, og innbyggertallet ble fordoblet._NEWLINE_Som pensjonist brukte R\xc3\xb8nneberg mye tid p\xc3\xa5 lokalhistorisk arbeid, og han formidlet opplevelser fra andre verdenskrig, hvor han deltok aktivt i motstandskampen, til ungdom i kommunen. For dette arbeidet fikk han Ski kommunes kulturpris i 1999.'